Den Vest-Sjællandske Avis, 1819-07-27
(Fortsat.) Det Engelske Parlaments Forhandlinger have tabt en stor Deel af deres Jnterresse, siden Financevæsenet er blevet reguleret, og de politiske Forhold ere blevne nøiere bestemte. Den 15de Juni blev een af Bladet Times Hurtigskrivere, sat af Underhuset i Arrest, formedelst sin urigtige Fremstilling af Hr. Humes Tale mod Hr. Canning; af hvilken Arrest han kun kan blive friegivet mod en Pengemulct. Flere af Underhusets Medlemmer besværede sig ved denne Leilighed med Varme over de Urigtigheder, som Journalisterne anføre om hvad der passerer i deres Møder, nogle foresloge endog at det skulde forbydes Fremmede at bivaane dem, og Oppositionens Tilhængere stemmede i dette Stykke aldeles med Ministeriets. Lord Castlereagh fremlagde i dette Møde alle Dokumenterne om Pargas Aftrædelse til Tyrkiet, og søgte at retfærdiggiøre Ministeriets Forhold, Hr. Monck talte imidlertid med Varme derimod, og beklagede, at England havde ved dette Skridt tabt Grækernes Hengivenhed, og Nøglen til Albanien; imedens Fastlandets store Magter have den største Jndflydelse paa Divanet. – Den 16de Juni blev atter debatteret over Bankens Anliggender; Hr. Greensell fore og, at denne ikke skulde længere tilstaaes det sædvanlige Gratial af 800 Pund Sterling for hver Million den laaner Regieringen. Hr. Peel, fik Tilladelse til at indbringe en Bill, hvorved det forbydes Banken, at give Regieringen Forskud uden Parlamentets Samtykke. – J Underhusets Møde den 17de Juni, gik Billen igiennem, hvorved det forbydes Engelske Undersaatter at gaae i fremmed Krigstieneste; og som bekiendt er stillet mod de Spanske Jnsurgentere. - Hertugen af Kents Gield, beløber sig til 70000 Pund Sterling; Hr. Wood, havde i den Anledning i Sinde at giøre det Forslag i Underhuset, at det maatte tillades Hertugen at bortspille en Deel af sin Eiendom ved et Lotterie, for at afbetale den; men han tog sit Forslag tilbage, da man giorde ham Forestillinger der imod. – Da Underhuset endnu har mange Sager at afgjøre i denne Session, og Tiden til dens Holdelse er snart forløben, saa have Møderne begyndt tidligere, nemlig Kl. 2 om Eftermiddagen og vedvaret til Kl. 2 om Natten. J disse Møder blev der bevilget Skatkammer-Cantsleren for 1819, 16 1/2 Million i Skatkammerbeviser for England, og 2 Millioner for Jrland. – Den 30te Juni overleverede Grev Liverpool, som en Naadeact fra Kronens Side en Bill, hvorved den Skiendsel som hvilede paa den afdøde Lord Edward Fiøgeralds Navn, (hans Forbrydelse var, at han vilde stifte en Revolution i Jrland bliver hævet, og hans tvende efterladte Børn indsatte i Brittiske Undersaatters fuldkomne Rettigheder. Oppositionens tilligemed Regieringens Tilhængere, bevidnede Prinds=Regenten deres Erkiendtlighed for denne ædle Handling. Hertugen af Wellington, roeste den unge Fitzgeralds Forhold, som havde tjent med megen Hæder under ham i Spanien. – Den 1ste Julii holdt den bekiendte Oppositions Taler Baronet Sir Francis Burdett, en Tale i Underhuset, som varede over i to Timer, og hvori han androg paa en Parlaments-Reform; det er den 18de Gang han har bragt denne Motion paa Bane, men ogsaa denne Gang ligesaa forgiæves, som de 17 forrige; hans Forslag faldt igiennem med 153 Stemmer mod 58. - Den 6te Julii indbragte Hr. James Mackintosch i Underhuset den nedsatte Commissions Beretning om de criminelle Love, hvilken vigtig Sag skal foretages i næste Parlaments Session.